Gjennom 60-årene ble bildene hennes mer abstraherte, med geometriske figurer og løse linjer som formet rammene. I 1966 viste hun ulike abstrakte verk i mellomsalen i Permanenten på Kunstnerens Hus. På denne tiden følte hun at hun hadde frigjort seg mer fra påvirkningen av lærere og skoler, og sa: «Nå synes jeg det er jeg som bestemmer hvorledes bildet skal bli, jeg føler at jeg er herre over komposisjonen i høyere grad enn før.» På slutten av 60-tallet ble hun en del av det internasjonale kunstnerfellesskapet Atelier Nord i Oslo, startet av Anne Breivik. Her utviklet hun sitt kunstneriske virke og begynte å eksprimentere med ulike grafiske arbeider som dyptrykkgrafikk, metallgrafikk og litografier. I et intervju med sa hun: «Ja, jeg er betatt av streken og grafikk. Jeg er så glad i grafikk at det er vanskelig å komme tilbake til maleriet» I 1975–76 ble hun leder for Norske grafikere, og tok i 1979 initiativet til boken , skrevet av Harald Flor.